Zacarias Moussaoui

Zacarias Moussaoui (arabisk: زكريا موسوي), født 30. mai 1968 i Saint-Jean-de-Luz) er en fransk statsborger som ble dømt til livsvarig fengsel for delaktighet i terrorangrepet 11. september 2001. Han er den eneste personen i USA som er tiltalt for delaktighet i angrepene. Moussaoui er av marokkansk opprinnelse.

Moussaoui ble pågrepet av det amerikanske føderale politiet FBI 16. august 2001, etter at en instruktør ved en flyveskole han studerte ved i Eagan, Minnesota, hadde fattet mistanke mot ham. Han ble i 2006 dømt til livstid i fengsel. Moussaoui var ikke direkte involvert i flykapringene septembermorgenen i 2001. Men han ble dømt fordi retten fant at han kunne ha forhindret angrepene dersom han ikke hadde løyet til FBI under avhør en måned før terrorangrepet.

Han soner i ADX Florence, et såkalt supermaxfengsel i Colorado. 

Han har en mastergrad i økonomi fra London South Bank University (1995).

 Referanser 

Kategori:Personer fra Saint-Jean-de-Luz
Kategori:Franske økonomer
Kategori:Personer av marokkansk opphav
Kategori:Personer fra Europa involvert i terroraktivitet
Kategori:Personer fra krigen mot terror
Kategori:Personer tilknyttet Al-Qaida
Kategori:Franskmenn dømt for forbrytelser
Kategori:Personer dømt for terrorisme